2023 წლის სექტემბრიდან გუდამაყარში, ფშავსა და პირაქეთა ხევსურეთში ხორციელდება პროექტი ,,განათლების, ჯანდაცვისა და სოციალური მომსახურების მხარდაჭერა არაგვის დაცული ლანდშაფტის თემებისთვის“ , რომელიც მხარდაჭერილია ჩეხეთის განვითარების სააგენტოს მიერ, პროგრამის - ’’არაგვის დაცული ლანდშაფტის ტერიტორიისა და ადგილობრივი თემების მდგრადი განვითარება’’ ფარგლებში. პროგრამის თანადამფინანსებელია ავსტრიის განვითარების სააგენტო.

პროექტს ახორციელებს ჩეხური არასამთავრობო ორგანიზაცია „ფიფლ ინ ნიდ“-ი (პინ-ი) პარტნიორებთან ერთად: დუშეთის მუნიციპალიტეტის მერია, ა(ა) იპ არაგვის დაცული ლანდშაფტის ადმინისტრაცია და არაგვის თემთა განვითარების ჯგუფი.

„ფიფლ ინ ნიდ“ (People In Need - PIN) არის ჩეხური არასამთავრობო ორგანიზაცია, რომელიც ჰუმანიტარული დახმარებისა და განვითარების ხელშეწყობის პარალელურად, ადამიანის უფლებების დაცვასა და დემოკრატიაზე დაფუძნებული თავისუფლების დანერგვაზეა ორიენტირებული. იგი ცენტრალური და აღმოსავლეთ ევროპის უდიდესი არასამთავრობო ორგანიზაციაა, რომელმაც ბოლო 2 ათეული წლის განმავლობაში სხვადასხვა სახის პროექტი განახორციელა მსოფლიოს 37 ქვეყანაში. „ფიფლ ინ ნიდ“ საქართველოში 2005 წლიდან მოღვაწეობს.

**პროექტის ფარგლებში ცხადდება კონკურსი მზის ენერგიაზე მომუშავე წყლის გამაცხელებლებზე, მწვანე -ალტერნატიული ტექნოლოგიების პოპულარიზაციის მიზნით.**

ვის შეუძლია მონაწილეობა -

მხოლოდ იმ პირებს, ვინც:

* ცხოვრობს დუშეთის მუნიციპალიტეტის სამიზნე სოფლებში (გთხოვთ, იხილოთ დანართი N1);
* წარმოადგენს სოციალური შემწეობის მიმღებ ოჯახს;
* ცხოვრობს ცენტრალური სატრანსპორტო გზიდან 2 კმ-ის რადიუსში;
* ოჯახში ჰყავს 2 ან მეტი არასრულწლოვანი;
* მარტო დასახლებული პენსიონერია, ან მისი ოჯახი/კომლი მხოლოდ პენსიონერებისგან შედგება;
* აუცილებელი პირობაა, კონკურსში მონაწილე იყოს სრულწლოვანი.

პრიორიტეტი მიენიჭება იმ განმცხადებლებს, რომელთა დასახლებულ პუნქტში არ ფუნქციონირებს ცენტრალური ელექტრო სისტემა.

კონკურსის მიზნები - რა შეიძლება დაფინანსდეს:

მზის ენერგიაზე მომუშავე წყლის გამაცხელებელი სისტემები.

გთხოვთ, **2024 წლის** **30 მაისიდან 14 ივნისამდე,** დაინტერესებულმა პირებმა სატელეფონო ზარის მეშვეობით დააფიქსიროთ კონკურსში მონაწილეობის სურვილი, ნომერზე - **511 100 754;**

მხარდაჭერილი პროექტების რაოდენობა განისაზღვრება არსებული ბიუჯეტის მიხედვითა და შეფასების კომისიის რეკომენდაციის საფუძველზე, განმცხადებელთან გასაუბრების შედეგად.

**გასაუბრებაზე სავალდებულოა წარმოდგენილი იქნას კრიტერიუმების შესაბამისი დამადასტურებელი დოკუმენტები/ასლები:**

პირადობის მოწმობა ან პასპორტი;

სოციალური შემწეობის არსებობის შემთხვევაში, ცნობა სოციალური სააგენტოდან;

ოჯახში 2 ან მეტი არასრულწლოვნის არსებობის შემთხვევაში, მათი დაბადების მოწმობების ასლები;

მარტოხელა პენსიონერების შემთხვევაში, ცნობა ოჯახის შემადგენლობაზე რწმუნებულისგან;

აღნიშნული კონკურსის ფარგლებში, განმცხადებლებისაგან არ მოითხოვება თანადაფინანსება ფულადი სახით.

მხარდაჭერილი პროექტების განხორციელების მონიტორინგი/შემოწმება განხორციელდება რამდენჯერმე 2024 წლის ბოლომდე, რაც წარმოაგდენს საკონტრაქტო ვალდებულებას.

შეფასების კომისია შედგება 8 წევრისაგან და წარმოადგენს შემდეგ ორგანიზაციებს:

დუშეთის მუნიციპლაიტეტის მერიას,

არაგვის დაცული ლანდშაფტის ადმინისტრაციას,

არაგვის თემთა განვითარების ჯგუფს (არაგვის ლაგ-ს)

ორგანიზაცია „ფიფლ ინ ნიდ-ს“.